《送詹慥秀才》
宋代·吕本中

子今来几时，岁月忽已晚。今当别我去，道里初不远。

家山霜正浓，马草寒更短。何以奉亲欢，一笑和气满。

迩来游学士，已见如子罕。读书要躬行，俗事不厌简。

故乡多老儒，归日正可款。时能寄馀论，尚足起我懒。

两州多便人，自可数往反。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。